කැලේ මාරු වුණ ද කොටියාගේ පුල්ලි මාරු නොවන්නා සේ කෑගල්ල අධිකරණය වෙතට ගිය ද පුංචි බණ්ඩාර හේරත් පලාපත්වල නඩුකාරතුමාගේ අදහස් උදහස් අරමුණු හා සංකල්පනා වෙනස් නොවීය. සිංහල දෙමළ හෝ මුස්ලිම් ජාතීන් වුවද ඒ සියලුම දෙනා ශ්‍රී ලාංකිකයින් සේ සලකා ඔහු සැමට ආදරය කළේය. දයාබරව බැලුවේය. ඔවුන්ට පක්ෂපාතී බවක් දැක්වීය. රහසිගතව ස්වදේශිකයන්ගේ ජාතික හැඟීම් කාලයේ තාලයට අනුව පුබුදු කෙරෙව්වේය. මේ හේතූන් නිසාම කෑගල්ල දිසාවේ ජීවත්වූ සියලුම ජාතීන් මේ සංවේදී නඩුකාරතුමාට දැඩි සේ ආදරය කළහ. භක්තිය දැක්වූහ. කොටින්ම ඔහු කුරුණෑගල මෙන්ම කෑගල්ලේත් ජනප්‍රියතම චරිතයක් විය. වර්ෂ 1914 උදාවූයේ ශ්‍රී ලංකාවට කණකොකා හඬවමිනි. ඒ ගම්පොළ ප්‍රදේශයේ මුස්ලිම් පල්ලියක් අසල සිදුවූ පෙරහර ආරාවුලක් නිසා එම සිද්ධිය මුල් කරගෙන රට පුරා දැල්වී ගිය ජාතිවාදී ගින්නයි. දිනෙන් දින කටකතා මුල්කරගෙන දැඩිසේ ව්‍යාප්ත වූ සිංහල මුස්ලිම් කෝලාහලය තුළ ලංකාව පුරා පල්ලි ගණනාවක්ම ගිනිබත් වූ අතර මිනිස් ජීවිත රැසක් ද විනාශ වී ගියේය.
කෑගල්ල අධිකරණයට ගියේ කවුද?
පුංචි බණ්ඩාර